Թե՛ պատերազմում, թե՛ խաղաղաշինական գործունեությունում հայաստանցի կնոջ դերը շատ սիմվոլիկ է։ Կինը բանակի հարցերին կարողանում է հաղորդակցվել, եթե միայն ներքաշվում է կռվի՝ մասկուլին դիսկուրսի մեջ, և ապացուցում, որ ունի խիզախություն, ուժ, պայքարի մղում, որոնք ի սկզբանե կանանց դիսկուրսից դուրս են։ Կանայք պատերազմին մասնակցում են, օրինակ, զինվորների մայրերի միավորումներ ստեղծելով, հայրենիքի համար տղա երեխա ունենալով և այլն։ Այս մասին ասել է իրավապաշտպան, «Կանանց ռեսուրսային կենտրոն» ՀԿ֊ի համանախագահ Գոհար Շահնազարյանը։